|  |
| --- |
| **Sabiedrība ar ierobežotu atbildību****„MŪSU INVESTĪCIJU FONDS”**reģistrācijas numurs 40003536860Rīgas gatve 8, Ādaži, Ādažu novads, LV-2164 |
|  |  |
| **Obligātā akciju atpirkšanas piedāvājuma** |
| **PROSPEKTS** |
| Finanšu instrumentu tirgus likuma 70.panta otrās daļas 1.punkta un 71.panta kārtībā |
| Ādažos |
| 2018.gada 30.novembrī |  |

1. **Mērķa sabiedrība**

Akciju sabiedrība „BRĪVAIS VILNIS”, reģistrācijas numurs 40003056186, juridiskā adrese Ostas iela 1, Salacgrīva, Salacgrīvas novads, LV-4033, tālrunis 6400 0210, fakss 6407 1331, bv@brivaisvilnis.lv, [www.brivaisvilnis.lv](http://www.brivaisvilnis.lv), turpmāk – **Mērķa sabiedrība**.

1. **Piedāvātājs**

Sabiedrība ar ierobežotu atbildību „MŪSU INVESTĪCIJU FONDS”, reģistrācijas numurs 40003536860, reģistrācijas datums - 2001.gada 19.marts, juridiskā adrese Rīgas gatve 8, Ādaži, Ādažu novads, LV-2164, turpmāk – **Sabiedrība**. Sabiedrība ir Mērķa sabiedrības 3 017 981 (97.37%) akciju īpašnieks.

49.79% Sabiedrības pamatkapitāla pieder Arnoldam Babrim, savukārt 50.21% Sabiedrības pamatkapitāla pieder Mārim Trankalim.

Sabiedrība turpmāk – **Piedāvātājs**.

1. **Piedāvājuma veids**

Obligātais akciju atpirkšanas piedāvājums saskaņā ar Finanšu instrumentu tirgus likuma 66.panta ceturtās daļas 1.punktu izsaka personas, ja tās tieši vai netieši iegūst no akcijām izrietošās balsstiesības tādā daudzumā, ka šo personu balsstiesības sasniedz vai pārsniedz 30 procentus no akciju sabiedrības balsstiesīgo akciju kopskaita.

Sabiedrība ir Mērķa sabiedrības lielākais akcionārs.

1. **Akciju ISIN kods**

Akciju ISIN kods ir LV0000100824.

1. **Vienas akcijas atpirkšanas cena un tās noteikšanai izmantotās metodes**

Atpirkšanas cena ir EUR 00,87 (nulle euro, astoņdesmit septiņi euro centi) par vienu akciju.

Atpirkšanas cenas noteikšanai izmantotas Finanšu instrumentu tirgus likuma 74.panta pirmajā daļā norādītās metodes. Atpirkšanas cena ir noteikta pēc Finanšu instrumentu tirgus likuma 74.panta pirmās daļas 2.punktā paredzētās metodes – vidējā svērtā cena regulētajā tirgū vai daudzpusējā tirdzniecības sistēmā pēdējo 12 mēnešu laikā.

1. **Akciju apmaksas kārtība un termiņi**

Apmaksa par Mērķa sabiedrības akcijām tiks veikta ar depozitārija “Nasdaq CSD SE”, turpmāk – **Depozitārijs**, starpniecību 5. (piektajā) dienā pēc obligātā akciju atpirkšanas piedāvājuma termiņa beigām.

Apmaksa par Mērķa sabiedrības akcijām tiks veikta atbilstoši Depozitārija noteiktajai kārtībai. Gadījumā, ja apmaksas termiņa beigas iekrīt brīvdienā vai svētku dienā, tad par apmaksas termiņa beigu dienu uzskatāma nākamā darba diena.

Pieņemot obligāto akciju atpirkšanas piedāvājumu akcionārs vērsīsies kredītiestādē vai ieguldījumu brokeru sabiedrībā, kurā akcionāram ir atvērts finanšu instrumentu konts, ar finanšu instrumentu pārdošanas uzdevumu, tajā norādot, ka tiek pārdotas akcijas akciju atpirkšanas piedāvājuma ietvaros.

Naudas līdzekļi no Piedāvātāja norēķinu konta tiks pārskaitīti uz Depozitārija norādīto norēķinu kontu, no kura naudas līdzekļi tiks pārskaitīti uz akcionāru norēķinu kontiem.

Savukārt pārdošanai piedāvātās Mērķa sabiedrības akcijas tiks pārskaitītas no akcionāra finanšu instrumentu konta uz Piedāvātāja finanšu instrumentu kontu akciju sabiedrībā „BALTIC INTERNATIONAL BANK”. Abi šie procesi tiks veikti vienlaicīgi, nepieļaujot iespēju, ka akcijas vai nauda var tikt pārskaitīta nesaņemot pretizpildījumu.

Saskaņā ar Finanšu instrumentu tirgus likuma 80.panta otro daļu akcionārs, kas pieņēmis akciju atpirkšanas piedāvājumu, ir tiesīgs to atsaukt, iesniedzot atbilstošo iesniegumu 3 (trīs) darba dienas pirms akciju atpirkšanas piedāvājuma termiņa beigām, paziņojot par to attiecīgi kredītiestādei vai ieguldījumu brokeru sabiedrībai, kurā akcionārs ir atvēris finanšu instrumentu kontu.

1. **Akciju atpirkšanas piedāvājuma termiņš un piedāvājuma rezultātu paziņošanas termiņš**

Piedāvājuma termiņš ir 30 (trīsdesmit) dienas no dienas, kad Piedāvātājs saskaņā ar Finanšu instrumentu tirgus likuma 73.panta ceturto daļu publicē laikrakstā „Latvijas Vēstnesis” informāciju par akciju atpirkšanas piedāvājumu.

Ja termiņš beidzas brīvdienā vai svētku dienā, tad par pēdējo piedāvājuma dienu tiks uzskatīta nākamā darba diena.

Piedāvājuma termiņa pēdējā dienā Mērķa sabiedrības akcionāri var atsaukties uz akciju atpirkšanas piedāvājumu līdz plkst. 16.00.

Piedāvājuma rezultāti tiks paziņoti 5 (piecu) dienu laikā no piedāvājuma termiņa beigām.

Piedāvātājs 5 (piecu) dienu laikā no piedāvājuma termiņa beigām iesniedz Finanšu un kapitāla tirgus komisijai, biržai Nasdaq Riga un Mērķa sabiedrībai ziņojumu par piedāvājuma rezultātiem.

1. **Kārtība, kādā Mērķa sabiedrības akcionāri var pieņemt piedāvājumu**

Visas Mērķa sabiedrības akcijas atrodas publiskajā apgrozībā.

Mērķa sabiedrības akcionāri var pieņemt piedāvājumu, iesniedzot Mērķa sabiedrības akciju pārdošanas uzdevumu attiecīgajai kredītiestādei vai ieguldījumu brokeru sabiedrībai, kurā akcionāram ir atvērts finanšu instrumentu konts, turpmāk – **Uzdevums**. Uzdevumā akcionārs norāda šādu informāciju:

1. pārdevēja vārds, uzvārds un personas kods (ja akcionārs ir fiziskā persona un viņam ir piešķirts personas kods) vai vārds, uzvārds un dzimšanas datums (ja akcionārs ir fiziskā persona, bet viņam nav piešķirts personas kods) vai nosaukums (firma), reģistrācijas numurs un juridiskā adrese (ja akcionārs ir juridiska persona);
2. pircēja (Sabiedrības) nosaukums un reģistrācijas numurs – sabiedrība ar ierobežotu atbildību „MŪSU INVESTĪCIJU FONDS”, reģistrācijas numurs 40003536860;
3. pārdevēja (akcionāra) finanšu instrumenta konta numurs, kurā glabājas pārdošanas piedāvātās akcijas, un kredītiestāde vai ieguldījumu brokeru sabiedrība, kurā akcionāram ir atvērts finanšu instrumentu konts;
4. pārdevēja (akcionāra) norēķinu konta numurs, kurā akcionārs vēlas saņemt samaksu par akcijām, un kredītiestāde, kurā akcionāram ir atvērts norēķinu konts;
5. pārdodamo akciju skaits, akciju ISIN kods – LV0000100824;
6. vienas akcijas atpirkšanas cena – EUR 00,87 (nulle euro, astoņdesmit septiņi euro centi);
7. norēķinu datums – piektā diena (ieskaitot) no piedāvājuma termiņa beigām;
8. akciju pārdošanas uzdevuma iesniegšanas pamatojums – SIA „MŪSU INVESTĪCIJU FONDS” obligātā akciju atpirkšanas piedāvājuma pieņemšana.

 Uzdevums tiek izpildīts Depozitārija noteikumos noteiktajā kārtībā.

Ne vēlāk kā nākamajā darba dienā (ievērojot Depozitārija noteikto gala termiņu un kārtību), pēc pārdevēja akcionāra pieteikuma saņemšanas, kredītiestādei vai ieguldījumu brokeru sabiedrībai, kurā pārdevējs (akcionārs) ir atvēris finanšu instrumentu kontu, pārdevēja (akcionāra) pieteikums ir jāievada Depozitārija norēķinu sistēmā.

Akcionāram, kuram piederošās Mērķa sabiedrības akcijas glabājas Depozitārija kārtotajā Sākotnējā reģistrā un kurš vēlas pieņemt piedāvājumu, pirms pārdošanas jāatver finanšu instrumentu konts kredītiestādē vai ieguldījumu brokeru sabiedrībā. Akcionārs dereģistrē (pārved) akcijas no Sākotnējā reģistra finanšu instrumentu kontā saskaņā ar Depozitārija noteikumiem. Pēc akciju dereģistrācijas akcionārs pieņem piedāvājumu augstāk aprakstītajā kārtībā.

Ar Depozitārija dalībnieku – kredītiestāžu un ieguldījumu brokeru sabiedrību, kurās var atvērt finanšu instrumentu kontu, sarakstu var iepazīties Depozitārija mājas lapā (<https://nasdaqcsd.com/lv/pakalpojumi/pakalpojumi-dalibniekiem/depozitarija-dalibnieki/>).

Visus uzdevumus, kas saistīti ar piedāvājuma pieņemšanu (maksa par kredītiestāžu vai ieguldījumu brokeru sabiedrības, kurā attiecīgajam pārdevējam (akcionāram) ir atvērts finanšu instrumentu konts, pakalpojumiem) sedz pārdevējs (akcionārs).

1. **Piedāvātāja nodomi par Mērķa sabiedrības turpmāko darbību**

Piedāvātājs neplāno veikt izmaiņas Mērķa sabiedrības stratēģijā, un Mērķa sabiedrība turpinās darbību iepriekšējā jomā. Netiek plānota Mērķa sabiedrības atrašanās vieta maiņa. Piedāvātājs plāno, ka Mērķa sabiedrība turpinās ar tās darbiniekiem darba attiecības atbilstoši noslēgtajiem darba līgumiem.

1. **Cita būtiska informācija**

Nav.

1. **Piedāvājuma finansēšanas avoti**

Piedāvājuma finansēšanai starp Sabiedrību un akciju sabiedrību „BALTIC INTERNATIONAL BANK”, reģistrācijas numurs 40003056186, juridiskā adrese Kalēju iela 43, Rīga, LV-1050, ir noslēgts kredīta līgums par kredīta piešķiršanu, kuru var izmantot tikai piedāvājuma finansēšanai.

Mērķa sabiedrības akcionāriem, atskaitot Piedāvātāju, kopā pieder 81 469 akcijas. Līdz ar to, ja visi mazākuma akcionāri izteiks vēlmi pārdot viņiem piederošās Mērķa sabiedrības akcijas, šo akciju atpirkšanai būs nepieciešami EUR 70 878.03 (81469 akcijas x 0,87).

1. **Tiesību akti, kas reglamentē Piedāvātāja un Mērķa sabiedrības akcionāru noslēgtos līgumus saistībā ar piedāvājumu, un tiesas, kas izskata savstarpējos strīdus**

Piedāvātāja un Mērķa sabiedrības akcionāru noslēgtos līgumus regulē Latvijas Republikā spēkā esošie normatīvie akti.

Piedāvātāja un Mērķa sabiedrības akcionāru savstarpējos strīdus izskatīs Latvijas Republikas tiesas likumā noteiktajā kārtībā.

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

SIA „MŪSU INVESTĪCIJU FONDS”

valdes loceklis Māris Trankalis